

REPUBLIKA HRVATSKA



# KOPRIVNIČKO - KRIŽEVAČKA ŽUPANIJA

**Upravni odjel za opću upravu i imovinska prava**

KLASA: UP/I-940-01/21-01/242

 URBROJ: 2137-08/06-22-11

 Koprivnica, 02. ožujka 2022.

 Koprivničko-križevačka županija, Upravni odjel za opću upravu i imovinska prava, postupajući po zahtjevu **HRVATSKIH CESTA d.o.o.** Zagreb, OIB: 55545787885, Vončinina 3, zastupanih po odvjetnicima Vladimiru Terešaku, Suzani Ceboci Čiček, Nedi Janus i Sari Salopek iz Odvjetničkog društva Terešak & Partneri d.o.o. Zagreb, Kaptol 15, OIB: 25339781941, **za potpuno izvlaštenje nekretnine u k.o. Majurec, radi zahvata u prostoru –** **Brza cesta DC-10, Dionica: Gradec – Velika Mučna, Poddionica: Gradec – Kloštar Vojakovački od km 12+475 do km 19+975, Faza 4.1 Sjeverni (lijevi) kolnik brze ceste od km 12+475 do km 19+400 u k.o. Trema, k.o. Đurđic, k.o. Majurec, k.o. Kloštar Vojakovački i k.o. Križevci,** temeljem članka 34. stavak 1. i 3. Zakona o općem upravnom postupku („Narodne novine“, br. 47/09 i 110/21), d o n o s i

#####  **Z A K L J U Č A K**

 **I. Stjepanu Miklobušecu, Majurec 57,** vlasniku nekretnine označene kao k.č.br. 993, k.o. Majurec, sada nepoznatog prebivališta i boravišta, **postavlja se privremeni zastupnik u osobi Zlatka Šimeka, odvjetnika iz Koprivnice, Antuna Nemčića 4a/I,** radi zaštite njegovih prava i interesa u vezi postupka potpunog izvlaštenja njegove nekretnine u korist Republike Hrvatske, OIB: 52634238587.

 **II.** Postavljeni privremeni zastupnik zastupat će stranku navedenu u točci I. izreke ovoga zaključka sve dok se on ili njegov opunomoćenik, odnosno stvarni vlasnik ne pojavi pred ovim upravnim tijelom.

 **III.** Poziva se privremeni zastupnik da se prihvati povjerene dužnosti, te da je u svemu savjesno i po zakonu obavlja.

# O b r a z l o ž e n j e

 **HRVATSKE CESTE d.o.o.** Zagreb, OIB: 55545787885, Vončinina 3, zastupane po odvjetnicima Vladimiru Terešaku, Suzani Ceboci Čiček, Nedi Janus i Sari Salopek iz Odvjetničkog društva Terešak & Partneri d.o.o. Zagreb, Kaptol 15**,** podnijele su dana 27. siječnja 2021. godine **prijedlog za potpuno izvlaštenje** **nekretnine označene kao k.č.br. 993, k.o. Majurec, a** radi **zahvata u prostoru –** **Brza cesta DC-10, Dionica: Gradec – Velika Mučna, Poddionica: Gradec – Kloštar Vojakovački od km 12+475 do km 19+975, Faza 4.1 Sjeverni (lijevi) kolnik brze ceste od km 12+475 do km 19+400 u k.o. Trema, k.o. Đurđic, k.o. Majurec, k.o. Kloštar Vojakovački i k.o. Križevci.**

S obzirom da je člankom 30. Zakona o izvlaštenju i određivanju naknade propisano što se sve mora podnijeti uz prijedlog za izvlaštenje, a utvrđeno je da su uz prijedlog podneseni svi dokazi, to se zakazuje usmena javna rasprava kako bi se utvrdilo vlasništvo, odnosno posjed nekretnina, te ukoliko se vlasništvo utvrdi kao neprijeporno i ako se vlasnik, odnosno posjednik ne protivi izvlaštenju, da se istovremeno održi rasprava za sporazumno određivanje naknade za nekretninu koja je predmetom izvlaštenja.

Tako je u tijeku postupka utvrđeno da je za nekretninu označenu kao k.č.br. 993, k.o. Majurec upisani vlasnik u zemljišnim knjigama Stjepan Miklobušec, Majurec 57. Međutim, provjerom u državnim maticama te provjerom podataka o prebivalištu u službenim evidencijama ovo upravno tijelo je utvrdilo da vlasnik sa gore navedenim imenom i prezimenom ne postoji u bazi podataka u Republici Hrvatskoj.

Također, u tijeku postupka utvrđeno je da je za nekretninu označenu kao k.č.br. 993, k.o. Majurec upisan posjednik Hrvatske vode Bjelovar, Bjelovar, V. Lisinskog 4 B. Isti su pozvani na usmenu javnu raspravu zakazanu za dan 19. siječnja 2022. godine i 22. veljače 2022. godine, poziv su uredno zaprimili, ali se nisu odazvali na zakazane usmene javne rasprave.

Slijedom svega iznesenog, kako je upisani vlasnik nepoznat, a posjednik se ne odaziva na usmene javne rasprave, a zbog hitnosti provođenja postupka potpunog izvlaštenja, sukladno odredbi članka 34. Zakona o općem upravnom postupku, potrebno je vlasniku postaviti privremenog zastupnika, te je odlučeno kao u izreci ovog zaključka.

**Uputa o pravnom lijeku:**

Protiv ovog zaključka ne može se izjaviti žalba, već se isti može pobijati žalbom protiv rješenja kojim se rješava o upravnoj stvari (čl. 77. st. 5. ZUP-a).

 **SAVJETNICA**

 **ZA IMOVINSKA PRAVA**

 **Helena Kožić, mag. iur.**

**DOSTAVITI:**

1. Zlatko Šimek, odvjetnik iz Koprivnice, Antuna Nemčića 4a/I
2. Odvjetničko društvo Terešak & Partneri d.o.o., Kaptol 15, Zagreb
3. Oglasna ploča ovog Ureda
4. Internetske stranice ovog Ureda
5. S a s t a v.-